Source: http://rovaniemi.cloudnc.fi/fi-FI/Toimielimet/Vapaaajanlautakunta/Kokous_2562019/Oikaisuvaatimus_Liikuntatoimintaavustuks(70101)
Timestamp: 2019-07-19 01:28:00+00:00
Document Index: 9946693

Matched Legal Cases: ['§ 63', '§ 40', '§ 59', '§ 60', '§ 61', '§ 62']

Oikaisuvaatimus: Liikuntatoiminta-avustukset 2019/FC Santa Claus Napapiiri ry | Rovaniemi
Oikaisuvaatimus: Liikuntatoiminta-avustukset 2019/FC Santa Claus Napapiiri ry
Vapaa-ajanlautakunta, kokous 25.6.2019
§ 63 Oikaisuvaatimus: Liikuntatoiminta-avustukset 2019/FC Santa Claus Napapiiri ry
FC Santa Claus Napapiiri ry vaatii oikaisua Vapaa-ajanlautakunnan päätökseen (§ 40, 24.4.2019) koskien liikuntatoiminta-avustuksien jakoa. FC Santa Claus esittää, että seuran vuoden 2019 toiminta-avustus pidetään vähintään edellisen vuoden suuruisena eli 13 500 eurossa.
Toisin kuin FC Santa Claus Napapiiri ry esittää, Vapaa-ajan palvelualueen avustusohjeisiin tehtiin muutoksia tälle vuodelle. Liikuntatoiminta-avustuskriteereistä jätettiin pois kaksi hakemusten pisteytyskriteeriä: liikunta- tai lajijaostojen määrä, sillä seuran toiminnan laajuutta on kartoitettu jo muissa kriteereissä; sekä nuorten ja yleisten sarjojen kilpailumenestys, sillä huippu-urheilun tukeminen ei kuulu liikuntalain mukaan kunnan tehtäviin.
Vapaa-ajanlautakunnan päätös liikuntatoiminta-avustusten jaosta perustui liikuntapalveluiden valmistamaan esitykseen, joka on laadittu Vapaa-ajan palvelualueen avustusohjeiden mukaisesti. Esitys on laadittu yhdistysten avustushakemuksissa ilmoitettuihin, edellisenä vuonna toteutuneisiin toimintatietoihin pohjautuen sekä jaettavissa olevan avustusmäärärahan puitteissa. Myönnettyjen avustusten oleellisimpana perustana on toiminta, jonka hakijat/järjestöt ovat toteuttaneet hakuvuotta edeltävänä vuonna, vuonna 2018. Vuonna 2019 toteutettu toiminta voidaan huomioida ensi vuonna toteutettavan avustushaun yhteydessä.
Liikuntatoiminta-avustushakemukset pisteytettiin avustusohjeiden mukaisesti. Tämän lisäksi avustusesityksessä on huomioitu mm. alle 18-vuotiaiden harjoitustilaisuuksista aiheutuneiden vuokrien määrä ja toiminnan edullisuus, kuten avustusohjeissa on mainittu. Lautakunnalle laaditussa esityksessä huomioitiin tämän jälkeen myös se, ettei seuran avustuksen määrä pienene kohtuuttomasti edellisvuosiin verrattuna.
FC Santa Claus ry:lle myönnetty avustus on erittäin hyvin linjassa muille järjestöille myönnettyihin avustuksiin nähden.
Vapaa-ajanlautakunta hylkää FC Santa Claus Napapiiri ry:n tekemän oikaisuvaatimuksen. Lisäksi vapaa-ajanlautakunta toteaa, ettei oikaisuvaatimus anna aihetta päätöksen muuttamiseen.
FC Santa Claus Napapiiri ry_n oikaisuvaatimus.pdf (pdf, 836 kt)
§ 59 Toiminta- ja talousraportti 1.1.-31.5.2019
§ 60 Vapaa-ajanlautakunnan hinnat ja maksut
§ 61 Nivavaara-Napapiirin yhtenäiskoulun hankesuunnitelman hyväksyminen
§ 62 Vapaa-ajanlautakunnan lausunto/Alakemijoen alueen palveluverkko